തിരുവനന്തപുരം: കരുവന്നൂര് സഹകരണ ബാങ്ക് ക്രമക്കേട്: 16 ഉദ്യോഗസ്ഥര്ക്ക് സസ്പെന്ഷന് തിരുവനന്തപുരം: കരുവന്നൂര് സര്വീസ് സഹകരണ ബാങ്കിലെ ക്രമക്കേടുകളുമായി ബന്ധപ്പെട്ട് സഹകരണ വകുപ്പ് നിയോഗിച്ച ഉന്നതതലകമ്മിറ്റിയുടെ ഇടക്കാല റിപ്പോര്ട്ടിന്റെ അടിസ്ഥാനത്തില് ബാങ്കിലെ ക്രമക്കേടുകള് യഥാസമയം കണ്ടെത്തുന്നതിലും തടയുന്നതിലും വീഴ്ച വരുത്തിയ16 ഉദ്യോഗസ്ഥരെ സര്വീസില് നിന്ന് സസ്പെന്ഡ് ചെയ്ത് സര്ക്കാര് ഉത്തരവായി. 2014 മുതല് സഹകരണ വകുപ്പിലെ ജനറല് വിഭാഗത്തിലെയും ഓഡിറ്റ് വിഭാഗത്തിലെയും ചുമതല വഹിച്ചിരുന്ന ജില്ലാതല ഉദ്യോഗസ്ഥര്, ജനറല് വിഭാഗത്തിലെ ഈ ബാങ്കിന്റെ മേല്നോട്ടം വഹിച്ചിരുന്ന ഉദ്യോഗസ്ഥര്, ബാങ്ക് പ്രവര്ത്തിക്കുന്ന മുകുന്ദപുരം താലൂക്കിലെ ഓഡിറ്റ് ജനറല് വിഭാഗം ഉദ്യോഗസ്ഥര് എന്നിവര്ക്കെതിരെയാണ് നടപടി. ഭരണ ഓഡിറ്റ് വിഭാഗങ്ങളില് ചുമതല നിര്വഹണത്തില് വകുപ്പിന് വീഴ്ച സംഭവിച്ചു എന്ന് റിപ്പോര്ട്ട് ചെയ്ത സാഹചര്യത്തിലാണ് ഉദ്യോഗസ്ഥര്ക്കെതിരെ നടപടി സ്വീകരിച്ചത്. ഇടപാടുകളെക്കുറിച്ച് അന്വേഷിച്ച് നിയമപ്രകാരവും ചട്ടപ്രകാരവും നടപടി സ്വീകരിക്കുന്നില് വിഴ്ച വരുത്തിയ മോഹന്മോന് പി. ജോസഫ്, എം.ഡി. രഘു, ഗ്ലാഡി ജോണ്, ഷാലി റ്റി. നാരായണന്, പീയുസ്. കെ.ഒ, ബിനു. കെ.ആര്, എം.സി. അജിത്, കെ.ഒ. ഡേവിസ്, പി. രാമചന്ദ്രന്, ഷേര്ലി. റ്റി.കെ, ബിജു ഡി. കുറ്റിക്കാട്, ബിന്ദു. വി.ആര്, രാജി. എ.ജെ, പ്രീതി.വി.വി, ധനൂപ്. എം.എസ്, ബിന്ദു ഫ്രാന്സിസ് എന്നിവരെയാണ് അന്വേഷണ വിധേയമായി സസ്പെന്ഡ് ചെയ്തത്.